
DECLARATION  FAI- 

CTE  PAR   MONSIEVR  LE    PRIN. 
ce  de  Condé,  pour  monftrer  les  raifbns  qui 
•    l'ont  contraint  d'entreprendre  la  defeniè 
de  lauthorité du  Roy  y  du gouuer- 
nement  de  la  Royne,&  du  re- 
pos de  ce  Royaume. 


Auec  la  proteftation  fur  ce  rcquifè. 

DECLARATION  FAI- 

CTE  PAR   MONSIEVR  LE    PRIN. 

ce  de  Condé,  pour  monftrer  les  raifbns  qui 
l'ont  contrai  n&  d'entreprendre  la  defenfe 
de  i  authorité  du  Roy,  du  gouuer- 
nement  de  la  Royne,&  du  re- 
pos de  ce  Royaume. 

Aucc  la  proteftation  fur  ce  requifê. 

O  M  B I E  N  que  ce  (bit  à  ceux  qui 
f  arment  lespremierspar  leur  autho- 
rité priuee,  de  rendre  raifon  de  leur 
faid ,  fi  eft-ce  que  monfieur  le  Prin- 
ce de  Condé ,  confiderant  combien 
laprefente  émotion,  à  caufe  de  plu- 
fieurs  circonftances  y  cft  fubie&e  à  beaucoup  de  diuers 
iugemens,  auec  ce  que  l'intereft  public  requiert  vn  cer- 
tain &  prôpt  remède:  a  bien  voulu ,  pour  preuenir  tou- 
tes calomnieSjdeclarer  ainfi  que  s'enfuit,les  raifons  qui 
l'ont  emeu  de  s'accompagner  de  (es  parens,amis  &  br- 
uiteurs, pour  faire  fêruice  au  Roy,  à  la  Royne,  &:  à  tout 
ce  Royaume  en  leur  grand  befbing. 

CHACVN  fçaic ,  qu'après  les  grans  troubles  ad- 
uenuzpour  lefiid:  delà  Religion,  delquels  il effc  tout 
notoire  que  plusieurs ,  en  abufant  de  la  bonté  naturelle 

A.ij. 


de  nos  Roys,fb  (ont  feruis  pour  fonder  &  entretenir 
leur  grandeur:  finalement  au  mois  de  Ianuier  dernier  a 
efté  drefle  vn  Edid  par  fa  Maiefté^pour  reigler  les  deux 
parties  >  auec  Taduis  de  la  plus  notable  &  mieux  çhoifie 
aflemblee  que  le  Roy  ait  peu  élire  en  tous  fès  parlemës. 

Ceft  Edi&3ayant  efté  toft  après  publié  en  la  plus  parc 
des  Pàrlemens  de  ce  Royaume ,  donnoit  vn  fort  grand 
efpoir  de  repos  ,  comme  reffeâlamonftré.  Et  ne  faut 
douter,  que  file  Parlement  de  Paris  n'euft  vfé  de  telle 
longueur  Ja  tran quillité  euft  efté  &  fuft  encores  auiour- 
d'huy  trop  plus  grande  que  Ion  ne  la  voit. 

Lempefchement  de  cefte  publication  a  engendré,  à 
bonne  ôciufte  caufe^plufieurs  foufpeçons  que  cela  ne 
fè  faifoic  fans  grandes  pratiques, qui  tendoyent  plus 
loin.  Ce  qui  eftoit  conlèrmé  par  les  allées ,  venues  &c 
menées  du  Preuoft  des  marchans  de  Paris:  auec  les  par- 
tialitez  que  chacun  fçauoit  eftre  entre  les  Prefidens& 
ConfeïllersdeladideCour.loindtque  nulnignoroit 
comme  le  Coneftable  fblicité  de  quelques  marchans 
trop  partiaux, les  auoit  emplis  de  certaine  efperance, 
que  cefte  ordonnance  touchant  la  Religion  n'auroit 

f>oint  de  durée.  Toutesfois  cela  n'a  aucunement  efmeu 
edid:  (èigneur  Prince  ,  ny  autres  des  Eglifes  reformées, 
adiré  ou  faire  chofe  qui  troublaft  le  public  repos  de  ce 
Royaume .  Ainçois  au  milieu  d'infinies  violéces  &  ou- 
trages,dont  iamais  ils  n'ont  peu  auoir  iuftice,ils  ont  at- 
tendu l'yflue  de  la  publication,auec  la  plus  grande  mo- 


deftie  &  patience  qu'ils  ont  peu. 

Celle  publication  eftant  faite  à  Paris  auec  trefgran- 
deimportunité,  &pluftoft  à  la  prière  qu'au  comman- 
dement du  Roy  &  de  la  Roy  ne,  ledidt  (eigneur  Prince, 
après  vne  grieue  maladie  print  congé  du  Roy  &  de  la 
Royne  >  en  efpcrance  de  fe  repofer  quelque  temps  en  fà 
maifbn. 

Sur  ces  entrefaites  furent  apportées  les  nouuelles. 
du  cruel  &  horrible  carnage  commisàVafFyenlapre- 
fence  &  compagnie  de  monfieur  de  Guyfe  là  où  ont  e- 
fté  trefmhumainement  occis  plufieursdesfubie&sdu 
Roy  tât  hommes  que  femmes  &  enfans ,  qui  s'eftoyent 
aiïemblezfansarmes3àleur  manière  accouftumee^pour 
ouir  la  prédication^  prier  Dieu,fïriuant  la  Religion  & 
pure  parole  de  Dieu:  que  ledid  feigneur  Prince  main- 
tient auec  eux  3  &efpere  maintenir  iufquesàlamort, 
par  tous  moyens  licites. 

Cefte  cruauté  ainfi  rapportée  a  Paris,  efmeut  diuer- 
fement  l'vne  &  l'autre  des  parties  :  de  forre  qu'il  y  auoit 
dés  lors  fort  grande  apparence  que  quelque  grand  mal 
en  pourroit  aduenir  :  eftant  le  bruit  efpendu  que  ledidt 
fieur  de  Guyfe  venoit  en  armes  &  en  grande  compa- 
gnie ,  auec  délibération  d'exterminer  toutes  les  Eglilès 
qu'ils  appellent  delà  nouuelle  Religion rlefquelles  aufïi 
de  leur  part ,  en  confideration  que  l'Edid  du  Roy  fem- 
bloit  ne  les  pouuoir  maintenir  contre  la  violence  &  fu- 
reur de  leurs  ennemis,fe  tenoyent  fur  leurs  gardesrapres 

auoir  cnuoyéâlaRoyne  certains  pcrfbnnages  de  tou- 
tes qualitez ,  pour  luy  demander  iuftice  des  meurtres 
perpétrez  audidt  lieu  de  Vafly .  Cela  fut  caufè  que  lediâ: 
fèigneur  Prince ,  eftât  pour  lors  à  la  bonne  heure  arriuc 
à  Paris,pour  aller  à  fà  maifbn,  &  defirant  remédier  aux 
inconueniens  qui  menaçoyent  la  ville  de  Paris,s  en  alla 
au  commandement  de  la  Royne  trouuerle  Roy  &  elle 
à  Monceaux ,  où  il  leur  dift  ce  qu'il  craignoit  :  &  les  ad- 
uertit  que  pour  euiter  les  troubles ,  il  (eroit  bon  que  le- 
di£t  (îeur  de  Guyfe,  qu'on  difoit  venir  à  grande  puiffan- 
ce,  &  à  main  armée  (contreuenant  aux  ordonnances 
du  /(oyjpour  le  moins  ne  paflTaft:  par  la  ville  de  Paris.  Et 
fut  ce  confeil  trouué  bon  par  la  RoynQ  &  par  le  Roy  de 
Nauarre. 

Or  efperoit  lediâ:  fèigneur  Prince  que  lediâ:  fieur 
de  Guyfe  obeiroit  au  commandement  de  la  Royne: 
qu'il  ne  pafleroit  à  Paris  ,&  qu'il  viendroit  trouuer  le 
Roy  &  elle  à  Monceaux. Car  ladidte  Dame  luy  en  auoit 
efcritexpreflTementjôc  l'auoitprié  d'y  venir:  monftrant 
l'enuie  quelle  auoit  de  le  veoir  &  de  le  feftoyerenfi 
maifon.Mais  il  aduint  tout  le  contraire.  Car  la  refpon- 
fèqu'ilfitàvnedes  lettres, contenoit qu'il  ne  pouuoit 
aller  vers  elle,  pource  qu'il  eftoit  empefché  à  feftoyer  fès 
amys  qui  leftoyent  venus  voir.  De  Tau  tre  lettre  ne  tint- 
il  compte,  &  ne  fie  aucune  refponfè:  ains  après  auoir 
receu  (es  amys,il  ayma  mieux  prendre  le  chemin  de  Pa- 
ris, qui  eftoit  trop  plus  loing  de  luy,  que  d  aller  trouuer 


le  Roy  &  la  Royne,qui  eftoyet  plus  près. Et  accopagné 
du  Coneftable,Duc  d'Aumale>Marefchal  de  fainâ:  A  n 
dré,&  autres  de  leur  eflroit  confèil,feit  fon  entrée  en  la 
di&e  ville  en  armes  defcouuertes.  Et  ne  faut  point  qu'il 
s'excufe  d'auoir  pris  les  armes,  &  fai&  vn  tel  amas,  pour 
crainte  qu'il  euftde  ceux  desEglifes  reformées ,  qu'ils 
appellent  Huguenots.  Caronfçaitaflez  en  quel  équi- 
page eftoyentceux  qui  exécutèrent  la  cruauté  de  Vafly, 
&  comme  ceux  qui  depuis  fe  font  ioin&s  auec  luy  >  s'e- 
ftoyent  long  temps  au  parauant  aflemblez  &  munis  de 
toutes  fortes  d'armes:  voyre  iufquesàce  poinâr^que 
mefmes  le  Preuoft  des  marchans  de  Paris  y  contre  toute 
couftume,  l'eft  allé  recueillir  auec  grade  copagnie,  &  a 
efté  fai&c  cefte  entrée  auec  grade  acclamation  de  gens 
atiltreZjComme  fî  le  Roy  mefme  y  fuft  entré  en  perfon- 
ne:lans  que  ledidt  fieur  dçGuyfo  ni  autres  de  fa  compa- 
gnie monftraffènt  que  cela  leur  defpleuft  a  ucun  ement, 
Eftant  lediâ:  fieur  Prince  reuenu  deMonceaux  le  iour 
précédant  (comme  di£fc  a  efté)  en  certaine  délibération 
de  pourfuiurefon  voyage  en  fa  maifon,&  foudaineméc 
aduerti  de  la  venue  dudid  fieur  de  Guyfe  auec  telle  co- 
pagnic&main  armée  :fo  délibéra,  comme  Prince  du 
fang,&  à  qui  appartient  de  droid  naturelle  deflfendre 
les  fubie&s  du  Roy  contre  ceux  qui  voudroyent  les 
oprimer  par  force  &  violence.  Etaduifade  demourer 
audid  lieu,&y  feiourner  auec  ceux  qui  pour  lors  fè 
trouuerent  auprès  de  luy  ;  en  fe  tenant  bien  afleuré  que 


fàprefence  empefcheroit  qu'il  n'y  euft  aucun  trouble: 
&  que  le  populaire  de  Paris  (  qui  ia  commençoit  à  s'en- 
fler dvne  folle  cfperance,  pour  la  venue  dudiâ:  fieur  de 
Guyfe  )  n bferoic  exécuter  ny  commencer  vne  folle  en- 
treprit. Et  de  faid,  on  ne  peut  nier ,  que  durant  (on  (è- 
iour  ladi&e  ville  n'ait  efté  en  grand  repos  &  tranquille 
té,&  que  pour  le  moins  ceux  qui  auoyent  mauuaife  vo- 
lonté n'oferent  la  defcouurir. 

Si  eft-ce  que  ladi&e  venue  &  autres  façons  de  faire 
les  ont  aflez  incitez  à  sefmouuoir.  Car  depuis  que  les 
fiifdi&s  furent  arriuez,  ils  tindrent  tous  les  iours  cofeil, 
faifàns  venir  vers  eux  les  gens  du  Roy,prefidens,c6fèii- 
leurs,&  officiers  de  la  ville:  faifans  entendre  que  c  eftoit 
le  vray  confèil  du  Roy,  veu  qu'il  eftoittenu  par  les  prin- 
cipaux officiers  de  ce  Royaume.Or  ne  pouuoitce  cofeil 
eftre  autre  que  fufpeâ:  audidl  feigneur  Prince  &  autres 
gransperfbnnagesgens  d'honneur  &  de  qualité.  Car 
outre  ce  qu'il  ne  pouuoit  compredrequ'ilfuft  befbing 
ny  licite  de  £  lire  vn  confeil  à  part  &  feparé  de  celuy  qui 
eftoit  près  du  Roy  &dela  Royne,  il  ne  pouuoit  auffi 
trouuerbon  quecelafefeiften  fà  prefence  fans  luyen 
rien  comuniquer.  Et  ce  dautât  plus  qu'on  voyoit  à  l'œil 
que  ce  n'eftoit  que  la  continuation  d'vne  menée  qui  a- 
uoit  efté  comencee  long  temps  au  parauant.  Bref,  il  ne 
pouuoit  attendre  dudidl  cofeil  que  treftnauuais  effe&s 
&preiudiciables  à  lauthorité  dui^oy&delaRoyne, 
&  au  repos  public ,  auquel  eftoit  pour  lors  tout  le  Roy- 


aume 


âume .  Car  il  fê  tenoit  certain ,  que  fi  audid  confêil  on 
neufl:  prins  des  délibérations  contraires  à  l'authorité 
du  Roy,&  gouuernement  de  la  Royne ,  ils  ne  fe  foiTent 
départis  d'elle  pour  confulter  ailleurs  en  (on  abfènce,&; 
fansaduertirny  elle  ny  autres  du  cofeil  du  Roy .  A  cefte 
opinion  condefcen  doit-il  d'autât  plus  facilement,  que 
ceux  dudid  confèil  eftoyent  mal-contens  de  ladi&e 
Dame.Car  quant  audiét  (îeur  de  Guyfè  ,  à  Ton  départe- 
ment de  la  Cour  il  n 'auoit  celé  fbnmefcontcntement, 
lequel  il  auoit  depuis  augmentera  caufe  des  procédures 
faites  contre  monfieur de  Nemours: en  fe  donnante 
entendre  qu'il  y  auoit  efté  méfié .  Et  quant  au  Conefta- 
ble,ileftoitenpeude  temps  par  deux  fois  partydela 
Cour,  &  à  la  dernière  entra  en  telle  conteftation  de  pa- 
roles auec  la  Royne ,  que  cela  doit  feruir  d'vn  perpétuel 
tefmoignagedu  peu  de  refped ,  honneur  &  reuerence 
qu'il  porteàladi&e  Dame.  Et  de  faidfc,  il  en  a  depuis 
monitré  bones  enfèignes .  Car  venant  à  Paris  auec  tout 
larriere-ban  de  fes  amys  &  feruiteurs,  il  rencontra  près 
faind  Denys  le  Roy  &  la  Royne ,  qui  alloyent  à  Mon- 
ceaux. Et  fans  les  faluer,  paffa  aufli  irreueremment  que 
s'il  euftdonnéàtrauers  vne  troupe  de  gens  de  village: 
combien  que  le  fieur  deSanfac  laduertiflde  s'arrefter, 
luydifant,Voyla  le  Roy  &  la  Royne.  Et  finalement, 
quant  au  Marefchal  de  faindt  André,  il  ne  peut  nier  que 
vn  peu  auparauant,  non  content  d'auoir  refufé  d'aller 
àfon  gouuernement,  il  s'attacha  à  la  Royne  en  plein 

confèil,auec  contenance  &  paroles  fi  peu  conuenables: 
ilfift  bien  cognoiftre  à  la  compagnie  qu'il  fè  tenoit  af- 
feuré  d'ailleurs,pour  pliîs  ne  luy  rendre  obeiflance. 

De  ce  confeil  donc  tenu  à  Paris  par  gens  malcôtens, 
&  feparé  du  côfeil  priué  du  Roy,&  qui  fe  faifoit  fans  en 
communiquer  a  autre  qu'à  ceux  de  leur  intelligence^ 
auec  les  armes  en  la  mainjediâ:  feigneur  Prince  ne  pou 
uoit  attendre  qu'vne  trefmauuaife  &  dangereufe  yfliie, 
Outre  ce  que  deflus ,  ledi£t  fieur  de  Guyfè ,  dés  le  com- 
mencemét  de  fa  venue  à  Paris ,  au  lieu  daller  à  la  Cour, 
a  employé  tous  amys  &tous  moyens  pour  retenir  la 
Royne  à  Fontainebelleau,  de  peur  qu'elle  n'allait:  à  Or- 
leans.Toutesfois  ayât  obtenu  ce  qu'il  auoit  trefinftam- 
ment  requis,na  pourtant  bougé  de  Paris.Qui  monftre 
aflez  que  fon  deflein  n'eftoit  que  dauoir  la  perfonne  du 
Roy  &la  ville  de  Paris  tout  enfèmbleàfon  comman- 
dement. Ce  qui  ne  fè  pouuoit  faire ,  fi  le  Roy  fe  fuft  et 
loigné  :  eftant  ledi£t  fieur  de  Guyfe  contraint  par  ce 
moyen  de  quitter  lvn  des  deux ,  ou  bien  de  perdre  l'vn 
&  l'autre,  en  efeartât  fès  forces.  Mais  le  meilleur  eft  que 
pour  demourer  à  Paris^il  s'eft  aidé  d'vne  nouuelle  excu- 
fe ,  difànt  que  ledi6t  feigneur  Prince  y  eftoit  auflî  acco- 
pagné  de  grand  nombre  de  gentilshommes  >  &  que  la- 
dite ville  craignant  d'eftre  faccagee,l'auoit  prié  d'y  de- 
mourer pour  la  défendre.  En  quoy  faifant ,  ledid  fei- 
gneur Prince  a  efté  tacitement  &  contre  vérité  taxé  d'v- 
ne intention  par  trop  vilaine  &  dangereufe.  Mais  le 


cotraire  s'eft  ratoft  déclare.  Car  Iediâ:  (eigneur  Prince^ 
pour  luyofter  tout  prétexte,  &  pour  faire  entendre  qu'il 
n  auoic  rie  fi  cher  que  le  repos  de  ce  Royaume,ofïrk  in- 
continent à  mofieur  le  Cardinal  de  Bourbon  (on  frère, 
&  gouuerneurde  Paris,de  fbrtir  par  vne  porte  quand  le 
did  fieur  de  Guy  fe  fbrtiroit  par  l'autre.  Et  depuis,  eftât 
aduerti  que  la  Royne  defiroit  qu'on  fe  departift  d'vn 
cofté  &  d'autre,  &  que  pour  ceft  effed  le  Roy  de  Nauar 
re  eftoit  arriué  en  ladi&e  ville  de  Paris ,  il  fut  fi  prompt 
&  volontaire  à  obéir  à  ce  commadement  (encores  qu'il 
euft  efté  malade  au  li£t  par  l'efpace  de  deux  iours  )  qu  il 
fê  retira  promptement  auec  toute  la  compagnie,  tirant 
droiâ:  à  fa  maifbn  de  la  Ferté.Duquel  lieu  il  efperoit  rë- 
uoyer  incontinent  tous  les  fiens,fi  ledid:  fieur  de  Guyfê 
euft  faiâ:  le  femblable,&  luy  en  euft  monftré  le  chemin 
félon  fondeuoir. 

Ledid  fieur  de  Guyfê  tout  au  rebours,  moftrant  par 
effe£t  auec  les  fiens,  que  par  le  departemët  volotaire  du 
did  feigneur  Prince  il  eftoit  paruenu  à  ce  qu'il  preten- 
doit,eftallé  trouuernoftreieune  Roy  &la  Royne  fà 
mère  auec  main  armee,come  en  téps  de  guerre,&  cotre 
fes  plus  grans  ennemis:chofe  non  accouftumee,&  nul- 
lemët  receuable,veu  le  bas  aage  du  Roy:&  que  la  Roy- 
ne fa  mère,  encores  quelle  foit  douée  d'vne  fingulierc 
vertu  &  conftance ,  ne  peut  toutesfois  faillir  d  eftre  in- 
timidee,fe  voyant  enuironnee  de  telles  forces,contre  (à 
volonté  &c  commandement  exprès.  Et  de  cela  peuuent 

faire  fuiSfante  prenne  les  larmes  quenoftre  Roy  a  iet- 
teesdefesyeux,&les  propos  qu'il  teinta  laRoynefa 
mere,eftant  forcé  de  ce  laiifer  mener  à  Melun,ces  iours 
paiîez.  Dequoy  il  plaira  fefouuenir  à  ceux  quiy  eftoyét 
prefens.Parquoy  vne  telle  venue  dudid  (leur  deGuyfe, 
Coneftable  &c  Marefchalfaindt  André  en  armes  def- 
couuertes  ,  auec  faiiiflement  des  perfonnes  du  Roy,  de 
la  Royne  mère  &  de  monfieur  d'Orléans,  en  conioi- 
gnantauec  cela  toutes  les  chofes  deftufdi  des,  ne  peu- 
uentnidoyuéteftreeftimees  qu'vnecaptiuité  d'iceux, 
la  plus  dommageable,  miferable  &  hôteufe  que  iamais 
aduint  en  ce  Royaume.  Et  fur  ce  poind  il  plaira  à  la 
Royne  (è  ramenteuoir  l'aduertiflement  à  elle  fai£t  tant 
par  vn  certain  Portugais, que  par  vn  autre  venu  d'Efpa* 
gne,Sc  par  vn  tiers  enuoyé  de  Sauoye,  touchât  les  cho- 
ies qu'elle  expérimente  auiourd'huy,au  grand  &  extrê- 
me regret  de  (es  trefobeiflfans  fubie&s  &  feruiteurs. 

Etpourcequeledi&fieurde  Guyfe,  comme  grand 
Maiftre&  grad  Chambelan  auec  le  Coneftable  &  Ma- 
refchalfaind  André,  font  bouclier  desEftats  &  char- 
ges qu'ils  tiennent  en  ce  Royaume ,  difans  qu'a  eux  ap- 
partient de  prendre  les  armes  toutes  &  quâtesfois  qu'ils 
iugent  que  la  neceflité  le  requiert:  ioinâ  auffi  que  pour 
ceft  effed  ils  abufent  de  l'authorité  du  Roy  de  Nauarre 
&  tels  autres  moyens  qu'ils  ont  de  long  tëps  pratiquez, 
A  ces  caufes  lediCtfeigneur  Prince  déclare  que  les  def. 
fufdi&s  nefçauroyent  mieux  monftrer  combien  ilsfe 


font  efloignez  du  denoir  qqïlsont à  maintenir  l'autho- 
riré  du  Roy  &  de  la  Roy  ne  fa  mère.  Car  en  premier  lieu 
il  faudroit  que  lauthorité  de  la  Roy  ne  euft  précédé  5  at- 
tendu qu'ieile  appartient  le  gouuernement  de  ce  Roy- 
aume,par  l'accord  des  Princes  du  fâg,adueu  des  Eftats, 
&  contentement  des  Parlemens,  Oreft  il  ainfi  queia- 
mais  tel  fai£t5  duquel  vne  guerre  ciuile  dépend,  n'a  efté 
préalablement  communique  à  la  Royne  ny  à  Ton  con- 
feil  :  mais,qui  plus  eft,  quand  elle  en  a  veu  les  conie&u- 
res,  clieaexpreflement  déclaré  toufiours  combien  tel- 
les ehofes  luy  eftoyenc  defagreables.il  faut  donc  que  les 
deflufdi&s  monftrent  qu'ils  font  en  ce  Royaume  par 
deflus la  Royne,  voire  par  deflus  le  Roy  mefme(veu 
que  les  Rois  n'ont  iamais  acouftumé  de  faire  guerre 
fans  communication  de  leur  confeil  )  ou  bien  il  faut 
qu'ils  recognoiffent  qu'a  grand  tort  ils  tournent  con- 
tre le  fils ,  rauthorité  en  laquelle  ilsontefté  efleuez  par 
les  feux  Rois  fon  ayeul  &  père:  6c  abufènt  de  la  charge 
qui  leur  a  efté  baillée  pour  f  employer,  non  point  a  leur 
apetit,  mais  félon  qu'il  leur  fèroit  commâdéznon,  point 
pour  forcer  le  Roy,mais  pour  le  (eruir:  non  point  pour 
troubler  -fon  Royaumc,en  trafgreflTant  les  Edidts,  mais 
pour  aider  aie  conferuer  &  maintenir  en  repos  &  tran- 
quillité. Etn'eft  pas  temps  d'alléguer,  que  depuis  leur 
arriuee  à  la  Cour  ils  ont  communiqué  &  arrefté  de  ceft 
affaire  auec  la  Royne.  Car  il  faut  confîderer  que  ce  n'eft 
pas  de  maintenant  qu'ils  ont  pris  les  armes,  ains  qu'ils 

ont  commencé  cefte  guerre  deflors  Iedi&  fieur  de  Guy- 
fè,au  partir  de  Ieinuille  fè  trouua  en  la  cruauté  exécutée 
à  Vafly  :"&  que  depuis  ils  ont  toufiours  perfèueré ,  iuf- 
ques  à  prendre  lauthorité  de  faire  armer  &  venir  des 
compagnies  d'hommes  d'armes  (corne  en  pleine  guer- 
re)deflors  qu'ils  eftoyent  en  armes  à  Parisrcontre  la  vo- 
lonté &  déclaration  de  la  Royne .  Que  fils  veullent 
maintenant  fe  fortifier  de  lauthorité  du  Roy  ôcdela 
Royne&duconfèil,ou  de  quelque  Parlement,  pour 
ratifier  ce  qu'ils  ont  faid  auparauant,  &  coulorer  ce 
que  maintenant  ils  entreprenent  à  la  ruine  de  tout  le 
Royaumerencoresen  cela  déclarent- ilsmieux  que  tout 
iufte  fondement  leur  defautrveu  qu'ils  tienent  notoire- 
ment en  captiuité  la  volonté  de  la  Royne,Sc  n'y  a  nulle 
liberté  d'opiner  au  confeil  ,  auquel  ils  gouuernent  tout 
auec armes  &  manifeftes  violences,  après  en  auoir  for- 
cioz  ceux  qui  font  des  principaux  d'iceluy .  Finalemét, 
pour  couper  chemin  à  toutes  telles friuoles  allégations, 
&  à  fin  que  tous  fidèles  &  loyaux  fubie&Syferuiteurs, 
alliez,&  confederez  de  ce  Royaume  entendent  laquel- 
le des  deux  parties  eft  coulpable:  ledift  feigneur  Prince 
afferme  ce  qui  f  enfuit,&  que  nul  ne  peut  ignorer;  C'eft 
à  fçauoir,qu'au  parauant  la  venue  dudiâ:  fieu  r  de  Guy- 
feleschofes  eftoyent  tellement  reiglees  &  compofèes 
parl'Edi£tdu  mois  de  Ianuier,que  défia  les  troubles 
furuenuz  pour  la  Religion  eftoyét  apaifez  pour  la  plus 
part,  Et  quant  à  ceux  qui  reftoyent ,  il  fe  trouucra  qu'ils 


n'eftoyent  tels  qu'il  en  falufl:  efmouuoirvne  guerre  ci- 
uile.  Et,  qui  plus  eft ,  fe  prouuera  qu'ils  ne  procedoyent 
d'ailleurs,  finon  de  ce  que  certains  luges  &c  Magiftrats, 
tant  de  Paris  que  d'ailleurs, s 'attendans  à  ce  qui  s'eft 
maintenant  defcouuert  ne  chaftioyent  les  feditieux  fé- 
lon le  cotenu  de  l'Edid .  De  forte  qu'il  a  falu  qu'en  Pro- 
uencemonfieurdeCurfol,pour  chaftier  quelques  re- 
belles ait  efté  (ecouru  de  gens  &  d'argent  par  ceux  des 
Eghfes  reformées  :  monftrans  aiïez  par  ce  deuoir  com- 
bien ils  font  efloignez  de  toute  fedition  ,  &  affe&iônez 
à  maintenir  l'authorité  de  leur  Roy. 

Dauantage,ledi&  feigneur  Prince  defire  que  chacun 
foit  aduerti  des  entreprifos  qu'il  eft  tresfacile  de  conie- 
6turer  que  les  dcflufdids  prétendent  exécuter,  afin  que 
fî  elles  font  mifes  en  effed  par  eux ,  nul  ne  puifle  douter 
qu'ils  ne  pourchaflent  la  ruine  d  u  Roy  &  de  {a  couron- 
ne. Et  q  d  autre  part  auflî,s'ils  font  autres,qu'ils  le  mon- 
ftrent  par  efFeft,  en  s abftenant  de  telles  chofos  par  trop 
domageables  à  tout  l'eftat  de  ce  Royaume.  C'eft,  qu'en 
ayat  enuironé  de  leurs  armes,&  puis  pourmené  le  Roy, 
la  Royne  &  monfieur  d'Orléans ,  à  Melun ,  à  Paris ,  au 
boys  de  Vincenn  es,  à  fàind  Denys ,  &  par  tout  où  bon 
leur  a  fèmblé ,  &  luy  ayat  faid  faire  des  entrées  non  ac- 
couftumees,&  coniointes  auec  diminution  de  la  gran- 
deur du  Roy,  iufques  vers  les;  nations  eftrangeres  (&c  le 
tout  pour  cuider  abolir  la  cognoiflance  de  l'indigne  ca- 
ptiuité  en  laquelle  ils  détiennent  fa  Maiefté)  tous  leurs 


deflems  tédent  à  fe  fèruir  de  leur  nom  Se  authorité  con- 
tre ledid  feigneur  Prince,  &  contre  tous  autres  qui  refi- 
rent à  leurs  entreprifes,  &  les  déclarer  coulpables  de  ce 
qu'eux-mefînes  ont  défia  exécuté  en  partie  :  &  dont  le* 
didfc  feigneur  Prince  ne  doit  prendre  la  peine  de  s'excu- 
fèr,  veuque  l'expérience  monftre  que  tout  le  temps  de 
iavieilame(prifé  cequbnt  cerché  &  pourchafle  ceux 
qui  nepeuuent  iamais  auoir  aflez  de  richefles  &  d'hon- 
neurs ,  encores  qu'ils  foyent  creus fi  toft  en  telle  gran- 
deur y  qu'il  n'y  a  nul  qui  ne  iuge ,  auec  tous  les  Eftats  de 
ce  Royaume, qu'il  eft  beaucoup  plus  raifbnnable  de 
leur  demader  raifon  de  leur  fài£t,qu'ii  ne  leur  feroit  aile 
de  la  rendre.  Que  fi  les  deflufdi&s  fe  {entent  nets  en  ceft 
endroit^ils  feront  trop  mieux  de  le  monftrer,  fuiuant  la 
requifition  que  les  Eftats  en  ont  faite,que  de  troubler  le 
ciel  &  la  terre. 

Puis  quat  au  faidt  de  la  Religion,d'autât  que  les  de£ 
fufdidls  dôneroyent  volontiers  à  entendre  que  ce  n'eft 
pas  ce  qui  les  meine,&  que  ledid  feigneur  Prince  pour- 
fuic  quelques  querelles  particulières:  ledidt  feigneur 
Prince  au  contraire ,  afin  que  perfonne  ne  foit  trompé, 
déclare  à  vn  chacun  que  l'vne  de  leurs  intentions  prin- 
cipales eft  d'exterminer  entièrement  la  Religion  qu'ils 
appellent  nouuelle^foit  par  manifefte  force  &:  vioîêces, 
foit  par  changement  d'£dicls3  &renouucl!ementdes 
plus  cruelles  perfecutions  qui  iamais  ayentefté  exer- 
cées au  monde.Et  s'ils  nient  qu'ainfi  (bit Ja  veîie  en  de£ 

couurira 


couurira  le  fai&.Et  faut,  pour  le  moins^que  le  Conefta- 
ble  rende  compte  des  meurtres,  brigandages,  voleries, 
emprifonnemens  tortionnaires,bruflemens  &  rafèmës 
de  maifons,fai£ts  &  exécutez  à  Paris  depuis  huift  iours 
ença,finon  en  tout  ou  en  partie,pourlemoinsàfbn 
veu  &  feeu ,  &(qui  plus  eft)  par  fon  commandement  Se 
priuee  authorité .  Defquels  outrages  &  cruautez  trop 
barbares  &  directement  contraires  à  la  volonté  &  or- 
donnance du  Roy  &  de  la  Royne  fa  mere,  ledidt  fèî- 
gneur  Prince  efpere  obtenir  quelque  iour  iuftice:  &  qui 
à  faute  des  hommes,Dieu  en  fera  condigne  vengeance. 
L  occafîon  de  ces  confeils  &  entreprifès ,  defquelles 
on  ne  peut  attédre  que  tout  mal,eft  toute  euidente.Car 
tels  personnages  monftrent  aflez  qu'ils  ne  prétendent 
qu'à  difpofer  tout  le  Royaume  à  leur  plaifir*  Et  pour- 
tant n'ont- ils  peu  endurer  que  la  Royne  gouuernafl: 
fans  force  ny  violence,  contenant  vn  chacun  en  paix, 
Se  mettant  bon  ordre  à  ce  que  le  Roy  fut  acquité*Et 
pourtant  ont-ils  pratiqué  longuement  ce  confeil,  dont 
ilnepeutaduenirqu'vne  fubuerfion  d'Eftat,  mécon- 
tentement vniuerfel,  defefpoir  des  poures  (èruiteurs> 
diuifîons  delà  noblefle  de  ce  Royaume,  auec  telle  ini- 
mitié >  que  long  temps  après  les  vns  eflayerot  de  fè  ven- 
ger des  autres.Car  voyla  les  frui&s  de  ce  cofeil  tenu  par 
les  fages  telles  de  ce  Royaume ,  comme  ils  fe  difent .  Et 
pourtant,  preuoyans  qu  vn  chacun  les  remarquera  par 
cy après  comme  autheurs  de  la  calamité  publicque,  & 

voulans  fe  feruir  de  quelque  couuerrore.,  ils  publient 
que  leur  intention  n'eft  quedeconferuer  la. Religion 
Catholique  Romaine.  Et  quand  on  leur  demande  à 
qui  ils  s'en  prenent,&  dequoy  ils  fe  veulent  plaindre,ils 
ne  fçauent  que  refpondre  à  propos.  Carfgraees  à  Dieu) 
il  n'y  a  auiourd'huy  homme  en  ce  Royaume  qui  vou- 
luft  entreprendre  d'empefcher  les  Ecclefîaftiques  en 
leur  eftat.Et  fe  contentent  ceux  de  l'Eglifè reformée  de 
viure foubs lobeiflance  &  prote&ion du  Ray ,  félon  le 
dernier  Edidl  de  Ianuier  :  encofes  que  par  iceluy  ils 
fbyent  deiettez  des  villes, comme  gens  peftiferez.  Que 
s'ilfètrouue  quelques  rebelles  oufèditieux  (comme  il 
n'cft  poflîbledebien  retenir  tous  les  hommes  en  leur 
deuoir)  tant  s'en  faut  qu'ils  les  veulent  fouftenir  y  qu'au 
contraireilsprefentent  toute faueur & afïîftaceàlalu- 
ftice  du  Roy.  Mais  les  deflufdids  ne  fe  contétans  de  ce- 
la, &  (qui  plus  efl)  faifans  beaucoup  pis  que  ceux  qu'ils 
reprenent(comme  il  appert  par  le  maffacre  de  Vafly,  &c 
autres  inuafîons  toutes  publiques  &c  ordinaires)  pré- 
tendent notoirement  à  exterminer  tous  ceux  de  la  Re- 
ligion reformée  :  commençans  parles  chefs  &  perfbn- 
nes  plus  notables.comme  leur  naturel  eft  de  fe  prendre 
pluftoft  aux  riches  qu'aux  poures.  Et  pourtant  Jeur  de- 
faillans  auiourd'huy  les  occasions  accouflumees  des 
confifeations ,  il  ne  faut  douter  qu'ils  ne  fbyent  en  que- 
fte  de  quelque  nouueau  moyen .  Et  pourueu  qu'ils  fe 
vengent  des  vns,&  qu'ils  attrapent  ceux  qui  parnû^ 


racle  leur  font  échappez  des  mains  durant  leur  regne^ 
ils  ne  fe  (buciët  de  veoir  noftre  ieune  Roy  en  necefhté, 
&  (es  pauures  (ubie&s  columez  :  ne  faifans  difficulté  de 
comencer  vne  guerre  ciuile,  en  donnât  à  entendre,quc 
ceux  qui  veulent  (comme  ils  doiuent  )  cotredire  à  leurs 
defleins,font  rebelles  &  ennemis  de  ce  Royaume. 


«•PROTESTATION- 

E  S  chofês  confiderces,  aucc  plufîeurs  autres, que 
C    le  temps  defcouurira,lediâ:  ieigneur  Prince  pro- 

tefte  ce  que  s'enfuit,  deuant  le  Roy  &  laRoyne: 
&  dcfîre  aufli  que  tous  les  Roys,  Princes,Potétats,amis 
&  alliez  de  cefte  Couronne,  auec  toute  la  Chreftienté, 
foyent  aduertis  du  fai£t  tel  qu'il  eft. 

PREMIEREMENT  donc  il  protefte  que  ce 
n'eft  nulle  paflîon  particulière  qui  le  meine  :  ains  que  la 
feule  confideration  de  ce  qu'il  doit  à  Dieu ,  auec  le  de- 
uoir  qu'il  a  particulièrement  à  la  Couronne  de  France, 
fbubs  le  gouuernement  de  la  Royne,  &  finalement  l'af- 
fedtton  qu'il  porte  à  ce  Royaume ,  le  côtraignent  à  ccr- 
cher  tous  moyens  licites  félon  Dieu  &  les  hommes,  & 
félon  le  rang  &  degré  qu'il  tient  en  ce  Royaume ,  pour 
remettre  en  pleine  liberté  la  perfonne  du  Roy,laRoy  ne 
&  meilleurs  fesenfans,  &  maintenir  l'obferuation  des 
Edids  ôc  ordonnances  de  fa  maiefté ,  &  nommément 

le  dernier  Edi&  entreuenu  fur  lefai$de  la  Religion, 
auec  l'aduis  des  Princes  du  fang ,  feigneurs  du  confeil, 
Prefidens  8c  Cofeillers  des  Parlemens  de  ce  Royaume. 
Priant  affe&ueufement  tous  bons  &  loyaux  fubiets  de 
fa  Maiefté  vouloir  fongneufement  pefèr les  chofes  fuf- 
di£tes,àfin  de  luy  prefter  toute  ayde,  faueur  &  afïîftaiv- 
ce,en  vne  defenlè  tant  bonne,iufte  &  faindïe. 

Et  pour  autant  que  le  Roy  à  l'aduenement  de  fa  cou- 
ronne feft  crouué  chargé  d  vne  infinité  de  debtes,  auec 
peu  de  moyens  de  contenter  la  moindre  partie  de  (es 
crediteurs:&:  que  (es  bons&  fidèles  fubieds  ont  volon^ 
tairement  accordé  vne  grande  infinité  de  deniers ,  tant 
pour  s  aquiter  que  pour  racheter  fon  domaine.:  &  que 
ceux  qui  commencent  de  gayeté  de  cœur  cefte  guerre, 
n'y  feront  difficul té  de  mettre  la  main,&  à  les  employer 
en  autres  vfages  qu'ils  ne  font  deftinez.  Dequoy  le  pau- 
ure  peuple  aura  iufte  caufe  de  fe  plaindre, luy  eftant 
tollue  l'efperance  que  la  Royne&le  KoydeNauarre 
leur  ont  donnée,  qui  eft  deconuertir  tous  les  fubfides 
&  autre  argent  qu'on  pourroit  efpargner,àpayer  ce  qui 
eft  deu ,  &  recouurerce  qui  eft  aliéné,  pour  puis  après 
fbulagerce  Royaume,  &  le  remettre  en  l'eftat  qu'il  e- 
ftoit  du  temps  du  Roy  Loys  douzième.  A  ces  caufès  le- 
di&  fèigneur  Prince  protefte  contre  ceux  quiofèront 
mettre  la  main  a  quelque  fommc  que  ce  foit  des  de- 
niers du  Roy^efquels  il  faudra  qu'ils  facent  bons,quoy 
qu'il  tarde, &  en  feront  comptables.Et  de  fa  part,ne  luy 


ne  fâ  compagnie  n'entend  s  aider  que  de  leur  bien,  fans 
fouler  perfonneny  faire  oppreflïonsny  violence.  Pro- 
telle  auifi  que  la  clameur  du  pauure  peuple ,  quand  il  fe 
verra  opprefle,  foit  prefèntee  deuant  Dieu  contre  ceux 
qui  en  font  caufè,&:  qui  refufent  toutes  conditions  rai- 
fonnables,  pour  contraindre  tant  de  gens  debieniufc 
ques  au  dernier  poin£l. 

Etpource  auflique  Ton  fçait  bien  que  le  Roy  &  la 
Royne  font  enuironnez  d'armes  &  de  perfonnes  qui 
forcent  leurs  volontez ,  &  que  la  plus  part  de  ceux  du 
confeil  font  intimidez,  tellement  qu'il  n'y  a  perfonne 
qui  ofe  contredire  à  ceux  qui  ne  penfent  qu'a  (e  ven- 
ger, &  exécuter  ce  qu'ils  ont  de  long  temps  pourpenfé: 
ledid  feigneur  Prince  protefte  &  déclare  dés  à  prefènr, 
que  corne  il  ne  voudrait  céder  à  homeviuaten  l'obeif- 
fance  qu'il  doit  &  veut  rendre  à  fa  maiefté ,  &  à  la  Roy- 
ne  fa  mère:  aufïi  ne  veut-il  pas  fè  biffer  mettre  le  pied 
fus  la  gorge,  foubs  prétexte  de  quelques  mandemens, 
lettres  patentes ,  ou  autres  depefehes  des  deffufdidts, 
foubslenom&fèaudeleur  maiefté,  iufques  à  ce  que 
lefdi&s  Roy  &  Royne  &  fon  légitime  confèil  fbyenc 
en  tel  lieu  &  telle  liberté  qui!  apartien  t  àvn  Roy  &  vne 
Royfie,reuerez,honnorez  Se  vniquement  aimez  de 
tous  leurs  fubie&s* 

Au  furplus,Iedi&  feigneur  Prince  protefte  quant  au 
Roy  de  Nauarre  fon  frère, que auec  l'obligation  d'a- 
mour fraternelle,  &  le  refpedt  particulier  qu'il  luy  doit 

&  veut  rendre:il  entendle  recognoiftre  (clon  le  rang  & 
degré  qu'il  tient  en  ce  Royaume,  auec  toute  obeiflance 
après  le  Roy  &  la  Royne .  Comme  auflî  il  s'afleure  qus 
ledict  Seigneur  Koy,  confiderant  ce  que  defllis,  y  aura 
tel  efgard  que  la  raifon&  la  prefènte  neceflïtéle  requer- 
ront, Dontaufli  ledi&feigneur  Prince  lefupplietrek 
humblement  &  trefînftamment. 

Finalemét  Iediâ:  feigneur  Prince,  auec  grande  &  ho- 
norable côpagniedes  feigneurs  Cheualiers  de  Tordre, 
CapitaineSjGentils-homes^ens  de  guerre,&  plufieurs 
bons  perfbnnages  de  tous  eftats ,  de  fçauoir ,  de  bien  & 
de  vertu,  pour  môftrer  qu'ils  parlent  en  vérité ,  &  qu'ils 
n'ont  rien  fî  cher,apres  l'honneur  de  Dieu, que  k  repos 
&  gradeur  du  Roy:  requièrent  treshumblemét  la  Roy- 
ne ,  que  pour  la  crainte  de  ceux  qui  l'enuironnent  d'ar- 
mes^ tout  autremét  qu'il  ne  fut  iamais  veu  en  ce  Roy- 
aume, elle  ne  laide  pourtat  à  iuger  librement,  félon  (on 
opiniô,  laquelle  des  deux  parties  aura  tort.  Et  que  pour 
ce  faire  il  ne  lu  y  vienne  à  delplaifir  de  s'en  aller  en  telle 
ville  de  ce  Royaume  qu'il  luy  plaira ,  pour  de  ce  lieu  là 
commander  par  le  moindre  de  fa  mailbn  (Ci  elle  veut)  à 
toutes  les  deux  parties  de  (e  déformer,  &  luy  rendre  l'o- 
beiflance  telle  que  doiuêt  les  fubieds  à  leur  Roy  &  fbu- 
uerain  Seigneur ,  en  safTuie&iflant  les  vns  &  les  autres 
à  rédre  compte  de  leur  faidt  félon  raifbn  &c  ordre  de  iu- 
ftice.Promettant  lediit  (eigneurPrince  que  de  fa  part  il 
obéira  à  tout  ce  qui  luy  fera  ainfi  commandé ,  pourueu 


que  les  defïufdi&s  luy  en  moftrent  le  chemin.  Car  là  ou 
ils  voudroyent  faire  autremét,  il  mettra  toufïours  fa  vie 
&  celle  de  cinquante  mil  hommes ,  qui  font  de  pareille 
voloté,  pour  fou  (tenir  Tau  thori  té  du  Roy  &  de  la  J^oy- 
ne.EtfîIadi&eDame  n'eltoit  d'aduis  de  partir  du  lieu 
oùelleeft,lediâ:  fèigneur  Prince  &  autres  de  fa  part  la 
{ùpplient  jreshumblemét  qu'il  luy  plaifè  aumoins  ren- 
uoyer  en  leurs  maifons  tous  ceux  qui  la  font  venus  trou 
uer  auec  leurs  armes ,  qu'ils  ont  prifes  de  leur  authorité. 
C'efl  affauoir  lcdiâ:  fieur  de  Guyfe  &  fes  frères ,  auec  le 
Coneftable&Marcfchal  de  fainâ:  André. Et encores 
que  ledift  (èigneur  Prince  ne  fbit  de  ce  rang  pour  eftre 
renuoyé  en  fa  maifon  (d'autant  qu'il  a  ceft  honneur  d'à- 
partenir  au  Roy  >  &  eftre  Prince  de  fon  fang)  ce  neant- 
moins  il  offre  de  s  y  retirer  volontiers,  &  faire  defàrmer 
toute  la  compagnie  qui  eft  auec  luy ,  aux  codifions  que 
deffus.  Y  adiouftant  que  le  cofeil  du  Roy  ne  fbit  doref- 
enauant  intimidé  ne  par  menaces  ne  par  forces  :  &  que 
les  Edi<5h  du  Roy,&  nommément  celuy  de  Ianuier,fur 
le  faift  de  la  Religion,fbyent  inuiolablemen t  gardez  &c 
maintenus,  iufques  à  ce  qui!  fbit  en  aage  pour  en  iuger 
luy  niefmes,  &  chaftier  ceux  qui  aurôt  abufé  de  fon  au- 
thorité.  Et  la  où  ces  conditions  ne  fèroyéc  acceptées,  de 
qu'en  refufant  de  remettre  le  Roy  SclaRoyncen  leur 
liberté  accouftumee,auec  leur  côfcil>  ils  cotinuerôt  cî'a- 
bufer  de  leur  nô^Sc  fouller  leurs  fubiedsrledid  feigneuc 
Prince  protefte  que  de  fa  part  il  ne  veuc,ny  ne  peut  Tci*- 


durer:&  que  de  tous  les  maux>mi{ères>&  calamitez  qui 
cnaduiendront,letort  neluy  pourra iamais  eftreim- 

{)uté,  mais  bien  à  ceux  qui  en  font  les  autheurs  &  la  feu- 
e  caufè.  Donné  à  Orléans  le  hui&ieme  d'Auril,  1  an  de 
noftre  Seigneur  mil  cinq  cens  foixante  deux. 
Ainfi  ligné. 


LOYS    DE    BOVRBON. 

